અમદાવાદ: દસ વર્ષ પહેલાં દૂધેશ્વર અને શાહપુર વિસ્તારમાં ધાક જમાવવા માટે જે વ્યક્તિની હત્યા કરાઇ હતી તેના જ નાનાભાઇને બે ભાઈઅોઅે તે ગઇ કાલે રાત્રે શાહપુર દરવાજા બહાર પિસ્તોલ વડે મારી નાખવાની કોશિશ કરી હતી. જોકે કારતૂસ ભરવામાં અાવે છે તે પિસ્તોલનું મેગઝિન નીકળી જતાં યુવકનો બચાવ થયો હતો. જોકે ફાયરિંગ ન કરી શકાતાં આરોપીએ યુવકને પેટના ભાગે છરીના ઘા ઝીંકી દીધા હતા. ગંભીર રીતે ઇજાગ્રસ્ત યુવકને સારવાર અર્થે હોસ્પિટલ ખસેડાયો હતો. ઘટના બાદ બે આરોપી ફરાર થઇ ગયા હતા. માધવપુરા પોલીસે ગુનો નોંધી બંનેની શોધખોળ શરૂ કરી છે.